Vrou (25) vas na sy glo kêrel vermoor - Maroela Media
Vrou (25) vas na sy glo kêrel vermoor
'n 25-jarige vrou van Bloemfontein is in hegtenis geneem in verband met die moord op haar 23-jarige kêrel.
Konst. Peter Kareli, woordvoerder van die polisie, het gesê die paartjie was Sondagaand by die vrou se ouerhuis in Rocklands. "Na bewering het hulle in 'n argument betrokke geraak voordat die vrou die man glo met 'n mes in die bors gesteek het."
Volgens Kareli is die nooddienste en polisie ontbied. Die man is op die toneel dood verklaar. Kareli het gesê die vrou het glo ná die moord van die toneel gevlug en is later by haar suster se huis, ook in Rocklands, in hegtenis geneem.
Die verdagte sal binnekort in die Bloemfontein-landdroshof verskyn op aanklag van moord. Enigiemand met inligting oor die voorval word versoek om sers. Morena Machalotsa te kontak by 071 629 5819.
Kobra byt man in kombuis
Dan dink "Gun Free SA" dat net vuurwapens gevaarlik is.
Partykeer sit ek net en wonder hoe ons land verander het in die afgelope jaar – wat gaan aan met onse mense – dit raak net scarier en scarier…………………….